প্রিয় কাকাকে হারানোর পর প্রথম পুজো রানি-কাজল-অয়নের

ওয়েব ডেস্ক: মুম্বইয়ে মুখোপাধ্যায়ের দুর্গাপুজো (Rani Mukherjee Durga Puja) তারকা থেকে সাধারণ মানুষ সকলেরই মূল আকর্ষণ। ৭৯ বছরের সুদীর্ঘ ঐতিহ্য আর তারকাদের ঝলমলে উপস্থিতিতে এই পুজো এখন শুধু মুখোপাধ্যায় পরিবারের (Mumbai Mukherjee Family Durga Puja) উৎসব নয়, এটি হয়ে উঠেছে মুম্বইয়ের বুকে বলিউড আর বাঙালিয়ানার এক জমজমাট মিলনমেলা। প্রতি বছর সান্তাক্রুজের নর্থ বম্বে দুর্গাপুজো-য় প্রতিমা দর্শন থেকে ভোগ বিতরণ—সবকিছুতেই মিশে থাকে পারিবারিক আবেগ ও গ্ল্যামারের ছোঁয়া। তবে চলতি বছরের আমেজটা একটু আলাদা। পরিবারের অন্যতম সদস্য তথা অভিনেতা দেব মুখোপাধ্যায় নেই। প্রিয় কাকাকে হারিয়ে চোখে জল রানি মুখোপাধ্যায় এবং কাজলের। মঞ্চের নীচেই দাঁড়িয়ে দেবীবরণ দেখলেন প্রয়াত অভিনেতার পুত্র অয়ন মুখোপাধ্যায়।

মুখোপাধ্যায়ের বাড়ির এই পুজোয় প্রতি বছর ভিড় জমান বলিউডের অগণিত তারকা। কাজল, রানি, অয়ন মুখোপাধ্যায়-সহ পরিবারের বিভিন্ন প্রজন্মের সদস্যরা মেতে ওঠেন এই পুজোয়। এবারে পুজোর আবহে মন খারাপ মুখোপাধ্যায় পরিবারের সদস্যদের। চলতি বছরেই প্রয়াত হয়েছে অভিনেত্রী রানি মুখোপাধ্যায়ের (Rani Mukherjee) কাকা ও পরিচালক অয়ন মুখোপাধ্যায়ের (Ayan Mukerji) বাবা জয় মুখোপাধ্যায়। প্রিয়জনকে হারানোর পর এই প্রথম পুজো রানি-কাজল (Kajal)-অয়ন-তানিশার। পুজোর মণ্ডপেই একে অপরকে জড়িয়ে ধরে চোখের জলে ভাসলেন তাঁরা। আবেগপ্রবণ হয়ে পড়লেন পরিচালক অয়ন নিজেও।

মুখে হাসি থাকলেও কাকার জন্য কখনও কখনও চোখ ছলছল দু’জনেরই। পরস্পরকে জড়িয়ে ধরতেই আবেগে চোখ ভিজল সকলের। পিতৃহারা ভাই অয়নের চোখ মুছিয়ে দিলেন বড় দিদি কাজল। বোনেদের সঙ্গে আবেগী মুহূর্তে ভাসার পর ভাই অয়নকে গিয়ে জড়িয়ে ধরেন কাজল। পাপারাজ্জিদের ক্যামেরাও ধরা পড়েছে সেই ভিডিও যা ইতিমধ্যেই নেটপাড়ায় ভাইরাল।

আরও পড়ুন:প্রেমিক বেনি ব্লাঙ্কোর সঙ্গে গাঁটছড়া বাঁধলেন সেলেনা গোমেজ

মুখোপাধ্যায় পরিবারের কন্যেরা সেজে উঠেছিলেন বরাবরের মতোই এক্কেবারে বাঙালি সাজে। সোনালি শাড়ির সঙ্গে লাল ব্লাউজ়ে ঝলমলে কাজল। কাজল পড়েছিলেন গঙ্গাজল রঙের একটি শাড়ি সঙ্গে মানানসই লাল ব্লাউজ, মানানসই মেকআপ ও গয়নায়। রানি পড়েছিলেন সাদা খোলের মিনিমাল জামদানি কাজ করা শাড়ি। দিদির সঙ্গে রংমিলান্তি সাজে সেজেছেন তানিশাও।

View this post on Instagram

A post shared by Voompla (@voompla)

অন্য খবর দেখুন